מאיר שורצמן

הרב מאיר שורצמן (שוורצמן) (1901 – 1968) היה סופר יידיש, רב חרדי, וסופר עברי.

ביוגרפיה
נולד בעיירה זגורוב שבפולין, בכ"ב בשבט תרס"א, 11 בפברואר 1901 למשפחה חסידית חסידית. למד ב"חדר" ובישיבה אצל רבי מאיר דן פלוצקי בעל ה'כלי חמדה', והשלים לימודי הסמכה לרבנות.בשנת ה'תרפ"ה נשא את חוה יאבלין משדליץ  ועבר להתגורר לעיירה שדליץ הסמוכה ללודז', כיהן שם כרב צעיר, והיה  בין מייסדי ופעילי "אגודת ישראל" בפולין.

בשנת ה'תרצ"ח 1938 היגר עם משפחתו לקנדה והתמנה בשנת ה'תש"א 1940 לרב בית הכנסת "בית יהודה" בעיר ויניפג ויסד שם את ישיבת 'בית ישראל'. כבר מצעירותו כתב ופרסם דברי ספרות ביידיש ודברי תורה בעברית. בגיל עשרים כבר נדפסו סיפוריו הראשונים ביידיש באירופה ובאמריקה, ובעברית נדפסו בארץ ישראל. יחד עם עיוני התורה שלו וסיפורי הילדים ברוח החסידות, נתן מאיר שורצמן מכוחו גם לסיפורי חייהם ותולדותיהם של רבנים גדולים. על ספרו "מאיר עיני ישרים" הסכמות של רבנים רבים, בהם הרבנים  יצחק אייזיק הלוי הרצוג, בן-ציון מאיר חי עוזיאל, משה אביגדור עמיאל, זלמן סורוצקין והאדמו"ר מגור רבי ישראל אלתר.

נפטר בויניפג, קנדה בכ"א בחשון ה'תשכ"ט, 12 בנובמבר 1968. גופתו הובאה לקבורה בהר המנוחות בירושלים ביום כ"ג חשון ה'תשכ"ט, 14 בנובמבר 1968.

מספריו ביידיש: 'היום-טובים שלנו', וויניפעג, 1946. 'הלהבה היהודית', (אש התמיד), וויניפעג, 1958. 'ליליאן', עם הקדמה מאת שרה שנירר, שעדלעץ (שדליץ), 1926, דער יידישער פלאם, וויניפעג - קנדה ה'תשי"ח 1958.  ספריו של מאיר שורצמן מעוררים עניין עד היום בציבור החרדי, וספריו חוזרים ונדפסים גם היום.

מספריו
אש תמיד, פרקים בתולדות החסידות ובתורתה, בני ברק, 1962.
‫ואלה תולדות הרבי הראשון מגור, עברית אלעזר ברוינר, ירושלים 1958.
 דער יידישער פלאם, וויניפעג - קנדה ה'תשי"ח 1958 
המאור הגדול : סיפור חייו של אבי שושלת גור בעל חידושי הרי"ם, הרב מאיר שוורצמן, עברית י. שן, בני ברק 1991.
ספר מאיר עיני ישרים : על חמישה חומשי תורה, ילקוט ... רעיונות והשקפות ... והרבה מאמרים אשר חדשתי ודרשתי ... / מאתי ... מאיר בהרי"ם שווארצמאן, אשדוד, מכון זיכרון קדושי פולין, 1998. 

‫נצנים, (ספר שירים), המרכז לספרות חרדית בארץ ישראל, 1945. ‬ ‬ ‬ ‬

קישורים חיצוניים
 
 
 

סופרים כותבי יידיש
סופרים כותבי עברית
רבנים חרדים
רבנים פולנים
שדליץ: רבנים
רבנים קנדים
מהגרים מפולין לקנדה
ילידי 1901
נפטרים ב-1968